**II.5.**

**A közfeladatot ellátó szerv által nyújtott vagy költségvetéséből finanszírozott közszolgáltatások megnevezése, tartalma, a közszolgáltatások igénybevételének rendje, a közszolgáltatásért fizetendő díj mértéke, az abból adott kedvezmények**

1. A közszolgáltatás megnevezése: **felsőoktatás**
2. A közszolgáltatás tartalma:

Magyarország Alaptörvényének XI. cikke szerint: *“(1) Minden magyar állampolgárnak joga van a művelődéshez.*

*(2) Magyarország ezt a jogot a közművelődés kiterjesztésével és általánossá tételével, az ingyenes és kötelező alapfokú, az ingyenes és mindenki számára hozzáférhető középfokú, valamint a képességei alapján mindenki számára hozzáférhető felsőfokú oktatással, továbbá az oktatásban részesülők törvényben meghatározottak szerinti anyagi támogatásával biztosítja.”*

A nemzeti felsőoktatásról szóló 2011. évi CCIV. törvény 2. § (1) bekezdése rögzíti, hogy *„A felsőoktatási intézmény az e törvényben meghatározottak szerint - az oktatás, a tudományos kutatás, a művészeti alkotótevékenység mint alaptevékenység folytatására - létesített szervezet.”*, a (2) bekezdés értelmében pedig *„A felsőoktatás rendszerének működtetése az állam,* ***a felsőoktatási intézmény működtetése a fenntartó feladata****.”*

Az állam a felsőoktatási feladatot, mint oktatási közszolgáltatást a felsőoktatási rendszer kialakításán és működtetésén keresztül látja el, amelyben - elsődlegesen - az általa alapított közfeladatot ellátó közérdekű vagyonkezelő alapítványok által fenntartott felsőoktatási intézményeken keresztül kerül biztosításra ezen oktatási közszolgáltatás.

Az Universitas Miskolcinensis Alapítvány által ellátott konkrét közfeladatok, amelyeket a közfeladatot ellátó közérdekű vagyonkezelő alapítványokról szóló 2021. évi IX. törvény 1. melléklet A) rész 30. pont határoz meg, a következők:

*„1. a Miskolci Egyetem alapítói, tulajdonosi, fenntartói jogainak gyakorlása, működési feltételei, intézményfejlesztési céljai megvalósításának biztosítása*

*2. A Miskolci Egyetem útján*

*a) felsőoktatási tevékenység folytatása,*

*b) további, az a) pontba nem sorolt, a felsőoktatási intézmény képzési tevékenységéhez kapcsolódó oktatás,*

*c) a felsőoktatási intézmény alaptevékenységéből származó szellemi értékek közösségi célú megismertetésével és gazdasági hasznosításával hozzájárulás a térsége társadalmi és gazdasági fejlődéséhez,*

*d) nemzetközi összehasonlító jogtudományi kutatások végzése, jogtudományi kapcsolatok és együttműködés fejlesztése,*

*e) a közép-európai országokra kiterjedő jogtudományi és államtudományi kutatási és oktatási hálózat létrehozása, működtetése, ideértve a kutatási, képzési, publikálási és népszerűsítési tevékenységek támogatását,*

*3. a magyar felsőoktatás gazdasági, társadalmi és nemzetközi kapcsolatainak fejlesztése, érdekében*

*a) oktatási, tudományos kutatási, hallgatói, tanulói, oktatói, kutatói, tanári támogatási program működtetése,*

*b) rászorultsági alapú támogatás biztosítása,*

*c) tehetséggondozó programok működésének támogatása.”*

1. A közszolgáltatás igénybevételének a rendje:

A közszolgáltatás igénybevétele a nemzeti felsőoktatásról szóló 2011. évi CCIV. törvény szabályainak megfelelően történik.

Az aktuális felsőoktatási felvételi szabályokról a felvi.hu honlap nyújt tájékoztatást, amely a következő linken keresztül érhető el: <https://www.felvi.hu/>

1. A közszolgáltatásért fizetendő díj mértéke, az abból adott kedvezmények: - felvi.hu

A közszolgáltatás igénybevételéért az Universitas Miskolcinensis Alapítvány részére nem áll fenn díjfizetési kötelezettség.

A fenntartott felsőoktatási intézmény, a Miskolci Egyetem részére fizetendő díjakról, illetve az abból adott kedvezményekről az Egyetem vonatkozó szabályzatai adnak tájékoztatást:

1. A Miskolci Egyetem Szervezeti és Működési Szabályzata III. kötet: Hallgatói Követelményrendszer – elérhető: <https://www.uni-miskolc.hu/files/1068/HKR_2023.09.01-t%C5%91l.pdf>
2. A Miskolci Egyetem Önköltséges Képzéseinek Szabályzata – elérhető: <https://www.uni-miskolc.hu/files/1103/%C3%96nk%C3%B6lts%C3%A9ges%20k%C3%A9pz%C3%A9sek%20szab%C3%A1lyzata%20215_2017.pdf>

A felsőoktatási felvételi eljáráshoz kapcsolódó költségekről pedig a felvi.hu honlap nyújt tájékoztatást, amely a következő linken keresztül érhető el: <https://www.felvi.hu/>